Број: 2504/4-г

30.09.2019. године

Поступајући у складу са чл. 63. и чл. 20. Закона о јавним набавкама („Службени гласник РС“ 124/12, 14/15 и 68/15) обавештавамо вас да је потенцијални понуђач у ЈН 05/19 добра, Набавка 2 путничка комби возила са рампом за превоз корисника Центра , доставио захтев за појашњењем конкурсне документације:

**ПИТАЊЕ:**

„Поштовање,

у вези јавне набавке бр. 05/19 - **НАБАВКА 2 ПУТНИЧКА КОМБИ ВОЗИЛА СА РАМПОМ ЗА ПРЕВОЗ КОРИСНИКА ЦЕНТРА**

постављамо следећа питања:

- Обзиром да не постоји фабрички возило које испуњава тражене услове за превоз корисника центра И да је неопходно извршити надградњу на возилу која захтева И његово атестирање што све заједно изискује одређени временски период, обраћамо се са питањем: да ли ћете прихватити понуду понуђача који у својој понуди наведе рок испоруке од 60 дана од дана закључења уговора.

- Следеће питање је: да ли ћете прихватити понуду понуђача који у својој понуди наведе да возило које нуди  поседује у путничком делу 5 мобилних седишта за превоз путника + место за инвалидска колица, напред возач И 2 сувозача (укупно 8+1), да не поседује рукохват целом дужином, да су мобилна седишта причвршћена преко алуминијумских шина потопљених у под, да шине у поду омогућавају да се по потреби једноставно уклони свих 5 седишта И помоћу отвора у шинама причврсте појасеви за евентуална додатна инвалидска колица и да је на понуђеном возилу међуосовинско растојање минимално 3400мм.”

**ОДГОВОР:**

- Комисија за ЈН 05/19, Набавка 2 путничка комби возила са рампом за превоз корисника Центра је размотрила предлог потенцијалног понуђача.У складу стим, Комисија је извршила измену рока испоруке возила, и то на страни 4/35, 13/35 и 22/35 конкурсне документације.

Рок испоруке је најкасније 60 дана од дана закључења уговора.

- На страни 6/35 конкурсне документације 05/19 - у делу техничке карактеристике, додаје се – „међуосовинско растојање минимум 3400мм”;

- На страни 6/35 конкурсне документације 05/19 - у делу опис надоградње, брише се “Рукохват целом дужином.'';

- На страни 6/35 конкурсне документације 05/19 – у делу опис надоградње – „У путничком делу 5 седишта за превоз путника + место за инвалидска колица, напред возач и 2 сувозача. ( Укупно 8+1) ” додаје се „мобилних”, тако да сада гласи „У путничком делу 5 мобилних седишта за превоз путника + место за инвалидска колица, напред возач и 2 сувозача. ( Укупно 8+1) ”;

- На страни 6/35 конкурсне документације 05/19 – у делу опис надоградње, додаје се „Мобилна седишта су причвршћена преко алуминијумских шина потпољених у под. Шине у поду омогућавају да се по потреби једноставно укони свих 5 седишта и помоћу отвора у шинама причврсте појесеви за евентуална додатна инвалидска колица.“

Комисија за ЈН 05/19